Ernst-Voldemar Nurk

Ernst-Voldemar Nurk (3. juuni (vkj 21. mai) 1902 Püssi vald, Virumaa – 23. mai 1977 Tallinn) oli eesti põllumajandusinsener.

Elulugu
Ernst-Voldemar Nurk oli talupidaja poeg.

1932. aastal lõpetas Nurk Tallinna Tehnikumi mehaanikaosakonna. Täiendas end 1937 Saksamaal ja Inglismaal ning 1939 Rootsis. Töötas Tallinna masinaehitustehases ja raudteel, oli 1926–1935 Masinatarvitajate Ühingute Liidu põllutöömasinate instruktor, 1935–1940 Põllutöökoja põllutöömasinate eriteadlane, 1940–1945 Maanteevalitsuses, 1945–1951 TÜ põllumajandusteaduskonna mehaanikakateedri juhataja ja dotsent, 1952–1957 põllutöömasinate ja elektrifitseerimise kateedri dotsent põllutöömasinate ja ohutustehnika alal, 1957–1977 EMMI vanemteadur ja konsultant. Oli tegev ka põlevkivituha- ja mineraalväetisekülviku konstrueerimisel ja ehitamisel, korraldas põllutöömasinate katsetusi.

Tunnustus
 Eesti NSV teeneline leiutaja (1964).

Teoseid
 Viljapeksumasinad: nende ehitus ja käsitsemine. Tallinn, 1935, 21951
 Adrad: nende ehitus ja käsitsemine. Tallinn, 1936
 Traktori kütteainete võrdlusproovid. // Põllumajanduse Uurimise ja Katseasjanduse Komitee Toimetised 104 (1940)
 Täielikkude viljapeksumasinate töötamisviis ja käsitamine. Tallinn, 1951

Viited

Kirjandus
 Eesti teaduse biograafiline leksikon, 3. köide
 Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu, 1987, 407
 Eesti Põllumajandusülikool: audoktorid, töötajad ja vilistlased 1991–1995. Tartu, 1996, I, 141
 Tartu ülikooli ajalugu: kolmes köites. Tallinn, 1982, III, 317
 Põllumajanduse Akadeemia (1977) 9. VI

Eesti insenerid
Eesti leiutajad
Eesti põllumajandustegelased
Tartu Ülikooli põllumajandusteaduskonna õppejõud
Eesti Maaülikooli õppejõud
Põllutöökoja ametiisikud
Tallinna kõrgema tehnikumi vilistlased
Eesti NSV teenelised leiutajad
Sündinud 1902
Surnud 1977